CELEX: 32014D0852
Language: ro
Date: 2014-11-26 00:00:00
Title: 2014/852/UE, Euratom: Decizia de punere în aplicare a Comisiei din 26 noiembrie 2014 de modificare a Deciziei 2005/820/CE, Euratom de autorizare a Republicii Slovace să utilizeze statistici pentru anii anteriori penultimului an și să utilizeze anumite estimări aproximative pentru calculul bazei resurselor proprii TVA [notificată cu numărul C(2014) 8934]

28.11.2014   
            
            
               RO
            
            
               Jurnalul Oficial al Uniunii Europene
            
            
               L 343/48
            
         DECIZIA DE PUNERE ÎN APLICARE A COMISIEI
   din 26 noiembrie 2014
   de modificare a Deciziei 2005/820/CE, Euratom de autorizare a Republicii Slovace să utilizeze statistici pentru anii anteriori penultimului an și să utilizeze anumite estimări aproximative pentru calculul bazei resurselor proprii TVA
   
      
         [notificată cu numărul C(2014) 8934]
      
   
   (Numai textul în limba slovacă este autentic)
   
      (2014/852/UE, Euratom)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
   după consultarea Comitetului consultativ privind resursele proprii,
   întrucât:
   
               (1)
            
            
               În temeiul articolului 390 din Directiva 2006/112/CE a Consiliului (2), Slovacia poate să scutească în continuare, în conformitate cu condițiile aplicabile în statul membru respectiv la data aderării sale, operațiunile prevăzute în anexa X partea B punctul 10 la directiva menționată anterior, atât timp cât aceeași derogare se aplică în oricare dintre statele membre care făceau parte din Comunitate la 30 aprilie 2004. Aceste operațiuni trebuie luate în considerare pentru determinarea bazei resurselor proprii TVA.
            
         
               (2)
            
            
               În răspunsul său din 27 august 2014 la scrisoarea din 14 februarie 2014 a Comisiei pe tema simplificării controalelor privind resursele proprii TVA, Slovacia a solicitat autorizarea Comisiei pentru a utiliza un procent fix din baza intermediară pentru calculul bazei resurselor proprii TVA pentru operațiunile prevăzute în anexa X partea B punctul 10 la Directiva 2006/112/CE pentru exercițiile financiare 2014-2020. Slovacia a arătat că procentul istoric a rămas stabil în timp. Prin urmare, Slovacia ar trebui să fie autorizată să calculeze baza resurselor proprii TVA utilizând un procent fix, în conformitate cu scrisoarea trimisă de Comisie.
            
         
               (3)
            
            
               Din motive de transparență și de securitate juridică, este oportun să se limiteze în timp aplicabilitatea acestei autorizări.
            
         
               (4)
            
            
               Așadar, este adecvat să se modifice Decizia 2005/820/CE, Euratom a Comisiei (3) în consecință,
            
         ADOPTĂ PREZENTA DECIZIE:
   Articolul 1
   În Decizia 2005/820/CE, Euratom se introduce următorul articol 2a:
   
      „Articolul 2a
      Prin derogare de la articolul 2 din prezenta decizie, în scopul calculării bazei resurselor proprii TVA, pentru perioada cuprinsă între 1 ianuarie 2014 și 31 decembrie 2020, Slovacia este autorizată să utilizeze procentul de 0,16 % din baza intermediară în ceea ce privește operațiunile prevăzute în anexa X partea B punctul 10 (transportul de persoane) la Directiva 2006/112/CE a Consiliului (4).
   
   Articolul 2
   Prezenta decizie se adresează Republicii Slovace.
   
      Adoptată la Bruxelles, 26 noiembrie 2014.
      
         
            Pentru Comisie
         
         Kristalina GEORGIEVA
         
            Vicepreședinte
         
      
   
   
      (1)  JO L 155, 7.6.1989, p. 9.
   
      (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
   
      (3)  Decizia 2005/820/CE, Euratom a Comisiei din 21 noiembrie 2005 de autorizare a Republicii Slovace să utilizeze statistici pentru anii anteriori penultimului an și să utilizeze anumite estimări aproximative pentru calculul bazei resurselor proprii TVA (JO L 305, 24.11.2005, p. 41).
   
      (4)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).”